Številka:

Datum: dd.mm.2023

PROJEKTNA NALOGA

**Verifikacija v okviru gradnje nadomestnega železniškega nadvoza čez Dunajsko cesto v Ljubljani**

1. Uvod

Države članice ES so odgovorne za zagotavljanje skladnosti s predpisi o varnosti, varovanju zdravja in varstvu potrošnikov, ki na splošno veljajo za železniška omrežja pri načrtovanju, gradnji, začetku obratovanja in obratovanju železnic.

Skladno z [Delegiranim sklepom Komisije (EU) 2017/1474, z dne 8. junija 2017, o dopolnitvi Direktive (EU) 2016/797 Evropskega parlamenta in Sveta, glede posebnih ciljev za pripravo, sprejetje in pregled tehničnih specifikacij za interoperabilnost](http://eur-lex.europa.eu/legal-content/SL/TXT/PDF/?uri=CELEX:32017D1474&from=SL), Direktivo 2016/797 – prenovljeno Direktivo 2008/57/ES o interoperabilnosti železniškega sistema v Skupnosti ter 52. členom Zakona o varnosti v železniškem prometu (ZVZelP-1) (Uradni list RS, št. 30/18 in [54/21](http://www.uradni-list.si/1/objava.jsp?sop=2021-01-1050)), ki je uveljavil zahteve te direktive, je potrebno za primere obnove ali nadgradnje stabilnih naprav, ki se izvajajo po postopku vzdrževalnih del v javno korist, pri varnostnem organu pred povabilom k oddaji ponudb za izvedbo predvidenih del vložiti vlogo za odločitev o potrebnosti izdaje novega dovoljenja za začetek obratovanja stabilnih naprav ali njihovih delov.

Za pridobitev dovoljenja za začetek obratovanja stabilnih naprav ali njihovih delov je med drugim treba pridobiti dokazila o izjavah o verifikaciji podsistemov, na podlagi katerih lahko varnostni organ ugotovi, ali so izvedena dela v skladu z zahtevami varnosti oziroma interoperabilnosti železniškega prometa.

1. Vsebina in cilji naročila

Za zagotovitev interoperabilnosti izvedenih gradbenih del je v okviru tega naročila predvidena verifikacija skladnosti izvedenih del v okviru gradnje nadomestnega železniškega nadvoza čez Dunajsko cesto v Ljubljani s tehničnimi specifikacijami za interoperabilnost (v nadaljevanju: TSI) in nacionalnimi predpisi ter verifikacija skladnosti projektne dokumentacije in izvedenih del v okviru SV prilagoditve zaradi gradnje nadomestnega železniškega nadvoza čez Dunajsko cesto v Ljubljani v okviru faze A nadgradnje železniške postaje Ljubljana.

Pregled in verifikacija skladnosti omenjenih izvedenih del s TSI se izvede za podsistem »infrastruktura« TSI INF in podsistem »energija« TSI ENE. V skladu z nacionalnimi predpisi se verificirajo vsa dela na delu podsistema »infrastruktura«, ki v TSI INF niso opredeljena, vsa dela na podsistemu »energija«, ki v TSI ENE niso opredeljena, ter vsa dela na podsistemu »vodenje-upravljanje in signalizacija«.

Za dela v okviru gradnje nadomestnega železniškega nadvoza čez Dunajsko cesto v Ljubljani je bil izdelan IZN:

|  |  |
| --- | --- |
|  | **Nadgradnja železniške infrastrukture na območju železniške postaje Ljubljana – Podvoz Dunajska cesta** |
| Investitor/ naročnik projektne dokumentacije: | Ministrstvo za infrastrukturo, Direkcija Republike Slovenije za infrastrukturo, Hajdrihova u. 2a, 1000 Ljubljana |
| Objekt: | Nadgradnja železniške infrastrukture na območju železniške postaje Ljubljana – Podvoz Dunajska cesta |
| Vrsta projektne dokumentacije: | Izvedbeni načrt - IZN |
| Projektant: | Tiring, d. o. o., Motnica 11, 1236 TrzininElea iC, d. o. o., Dunajska cesta 21, 1000 Ljubljana |
| Odgovorni vodja projekta: | dr. Jaka Zevnik, univ. dipl. inž. grad. inJure Raspor, univ. dipl. inž. grad. |
| Številka projekta: | 210333 |
| Kraj in datum izdelave projekta: | Ljubljana, marec 2022, dopolnjeno november 2022 |

Dela v okviru naročila SV prilagoditve zaradi gradnje nadomestnega železniškega nadvoza čez Dunajsko cesto v Ljubljani v okviru faze A nadgradnje železniške postaje Ljubljana se bodo izvajala po načelu sprojektiraj in izvedi.

Vsa dela se bodo izvajala po postopku vzdrževalnih del v javno korist v skladu z določbami drugega odstavka 37.a člena Zakona o varnosti v železniškem prometu.

Dinamika izvajanja storitev je odvisna od izvajanja del v zvezi gradnjo podsistemov na tej progi, zato se mora izvajalec oziroma imenovani organ prilagajati poteku izvajanja del. Izvajanje verifikacije bo zato potrebno izvajati v več zaključenih tehnoloških sklopih in za vsak odsek posebej.

1. **Obveznosti izvajalca**

Ponudnik mora predložiti ponudbo za celotno naročilo za podsisteme **“infrastruktura” “energija” in »vodenje-upravljanje in signalizacija«.**

Ponudnik, partner oz. podizvajalec, ki bo izvajal verifikacijo podsistemov po TSI mora biti Priglašeni organ, registriran za opravljanje dejavnosti in pooblaščen za ocenjevanje skladnosti komponent interoperabilnosti ali primernosti za uporabo in izvedbo postopka verifikacije podsistemov ali delov podsistemov v skladu s TSI in sicer za podsistem, katerega bo preverjal.

Ponudnik, partner oz. podizvajalec, ki bo izvajal verifikacijo podsistemov po nacionalnih predpisih mora biti registriran za opravljanje dejavnosti in biti imenovan s strani pristojnega ministrstva kot imenovani organ za preverjanje skladnosti z nacionalnimi predpisi, oz. do imenovanja t.i. imenovanih organov lahko izvaja priglašeni organ za verifikacijo po nacionalni zakonodaji.

Pred izdajo posameznega poročila v natisnjeni, potrjeni in podpisani obliki, je potrebno naročniku in varnostnemu organu predhodno predati osnutek poročila v elektronski obliki.

Za potrebe izdelave Poročil (izjav) o verifikaciji je izvajalec dolžan redno sodelovati že v času izvajanja del, ves čas gradnje, v okviru SV prilagoditve zaradi gradnje nadomestnega železniškega nadvoza čez Dunajsko cesto v Ljubljani v okviru faze A nadgradnje železniške postaje Ljubljana pa tudi v fazi projektiranja.

V kolikor izvajalec v času gradnje ugotovi kakršnakoli odstopanje izvedenih del, vgrajenih materialov, opreme in naprav, ki niso skladne z zahtevami z nacionalnimi predpisi je dolžan o tem nemudoma obvestiti naročnika in njegovega pooblaščenega inženirja.

Obseg pregledanih del in vgrajenih materialov, opreme in naprave ter dokumentacije iz katere je razvidna njihova kakovost in skladnost mora biti v posameznem potrdilu o verifikaciji jasno in nedvoumno navedena.

Končno, usklajeno obliko posameznega poročila je izvajalec dolžan izdelati v štirih (4) natisnjenih, potrjenih in podpisanih izvodih. Poleg tega je izvajalec dolžan predati tudi izvod poročila v elektronski obliki, ki ne sme biti kodiran ali kako drugače zaščiten pred razmnoževanjem oz. kopiranjem. Naročnik si pridržuje pravico dajati izvajalcu med izdelavo naloge dodatna navodila, ki jih bo moral upoštevati, ne da bi imel pravico do dodatnega plačila, če taka navodila ne bodo bistveno vplivala na obseg naloge.

Priloga:

* Opis nadgradnje železniške infrastructure na območju železniške postaje Ljubljana – faza A
* Sklep revizije: SŽ Infrastruktura d. o. o., štev.: 30201-3/2017-309 z dne 01. 02. 2023
* Vmesna izjava o verifikaciji:
* faza A: Qtechna, štev.: 2106/8.6/SG/2022/ENE/SIEN/291/71098/V01
* faza A: nacionalni predpisi - Qtechna, štev.: VIV/2106/2022/ENE/SIEN/292/71098/V01
* faza A: Qtechna, štev.: 2106/8.6/SG/2023/INF/SIEN/355/71098/V01